Meidän armas Perthin Maikki
Dyen sillall’, luona Darletin,
 me vielä viivähdimme kaikin.
 Hei, aamukoissa pikarin
 me joimme kunniaksi Maikin,
 meidän armaan Perthin Maikin.
 Kalle vaippans’ antaa sai: –
 sen maksoi suukko Maikin!

 ”Niin silmä sees, niin hoikka vyö,
 ja suu –” Niin vai! sa ensin naikin!
 Sai hehkuun meidät kutrein yö
 ja raikkaat rusohuulet Maikin,
 meidän armaan Perthin Maikin.
 Kalle vaippans’ antaa sai: –
 sen maksoi suukko Maikin!

 Me iltaan jäimme karkeloon,
 kun soittajat jo kylläns’ saikin.
 ”Hei, Kalle kaikki maksakoon,
 myös hän vei suukon suulta Maikin,
 meidän armaan Perthin Maikin!”
 Kalle vaippans’ antaa sai: –
 sen maksoi suukko Maikin!